
ŠAKIŲ RAJONO SAVIVALDYBĖS TARYBA

SPRENDIMAS

DĖL PLOKŠČIŲ VIDURINĖS MOKYKLOS STRUKTŪROS PERTVARKOS IR  PAVADINIMO PAKEITIMO

2013 m. kovo 28 d. Nr. T-91
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 16 straipsnio 2 dalies 21 punktu, Švietimo įstatymo (Žin.,1991, Nr. 23-593; 2003, Nr. 63-2853; 2011, Nr. 38-1804)  41 straipsnio 5 dalimi ir 42 straipsnio 1 dalies 5 punktu, Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 1 punktu, Vyriausybės 2011 m. birželio 29 d. nutarimu Nr. 768 (Žin., 2011, Nr. 79-3869) patvirtintų Mokyklų, vykdančių formaliojo švietimo programas, tinklo kūrimo taisyklių 23.3 punktu bei atsižvelgdama į rajono savivaldybės tarybos 2012 m. vasario 15 d. sprendimu Nr. T-50 patvirtintą rajono švietimo įstaigų tinklo pertvarkos planą (su vėlesniu 2013 m. kovo 28 d. sprendimo Nr. T-88 pakeitimu), nusprendžia:


1. Pertvarkyti nuo 2013 m. rugsėjo 1 d. Plokščių vidurinės mokyklos struktūrą, pakeičiant mokyklos tipą -  iš vidurinės mokyklos į pagrindinės mokyklos tipo mokyklą – daugiafunkcį centrą.

2. Pakeisti nuo 2013 m. rugsėjo 1 d. Plokščių vidurinės mokyklos pavadinimą ir vadinti Plokščių mokykla – daugiafunkciu centru.

3. Įgalioti Plokščių vidurinės mokyklos direktorę: 

3.1. teisės aktų nustatyta tvarka atitinkamose institucijose ir savo vadovaujamoje įstaigoje atlikti visus reikalingus veiksmus, susijusius su įstaigos pavadinimo pakeitimu; 

3.2. vadovaujantis rajono savivaldybės administracijos suderinta mokyklos - daugiafunkcio centro veiklos struktūra, iki 2013 m. rugpjūčio 1 d. parengti Plokščių mokyklos – daugiafunkcio centro nuostatus ir pateikti juos tvirtinti rajono savivaldybės tarybai;
3.3. mokyklos nustatyta tvarka raštu pranešti mokiniams ir jų tėvams apie mokyklos struktūros pertvarką ir pavadinimo pakeitimą;
3.4. vadovaujantis rajono savivaldybės administracijos suderinta mokyklos - daugiafunkcio centro veiklos struktūra, raštu įspėti mokyklos darbuotojus apie mokyklos struktūros pertvarką, pavadinimo pakeitimą ir darbo sąlygų pasikeitimą;
3.5. raštu įspėti atleidžiamus darbuotojus ir su jais atsiskaityti įstatymų nustatyta tvarka.

4. Konstatuoti, jog šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Savivaldybės mero pavaduotoja,





Rima Rauktienė 
pavaduojanti savivaldybės merą

